নির্দিষ্ট ডেসিবেল ছাপিয়ে শব্দবাজির উৎপাত বহু দিনই আলোচনার কেন্দ্রে। অতীতে এই রাজ্যে একাধিক ক্ষেত্রে শব্দবাজির বিরুদ্ধে প্রতিবাদ জানাতে গিয়ে মৃত্যুও হয়েছে। প্রতিবারই কালীপুজোর সময় সেই শব্দশহিদরা আলোচনায় উঠে এলেও তাতে শব্দবাজিতে রাশ টানা সম্ভব হয়নি। এমনকি এক সময় হাইকোর্টের এক প্রাক্তন বিচারপতিও শব্দবাজির বিরুদ্ধে প্রতিবাদে সরব হয়েছিলেন। কিন্তু তাতেও কাজের কাজ হয়নি। চোরা পথে, পুলিশি নজরদারি এড়িয়ে শব্দবাজি এসেছে প্রত্যন্ত গ্রামাঞ্চলে। এ বার দেশের সর্বোচ্চ আদালত নির্দেশ জারি করায় আশার আলো দেখেছিলেন সাধারণ মানুষ। তুল্যমূল্য বিচারে গত বছরগুলোর তুলনায় এ বার শব্দবাজির তাণ্ডব কমলেও নির্মূল করা যায়নি।